JohanHeinsen/ENO huggingface dataset:
Odense Adresse-Contoirs Efterretninger, 1842-02-07
Politisk Oversigt. Frankerig. De paa Børsen den 29 Januar udbredte Rygter, at Marskal Soult var død, Hr. Guizot udtraadt af Kabinettet og at Kammerets Opløsning var besluttet, have vel endnu ikke stadfæstet sig, men ere allesammen temmelig sandsynlige: Marskallen lider af Brystvattersot og skal være opgivet af Lægerne, ligesom Kabinettet er opgivet af den offentlige Stemme paa Grund af den uhelbredelige Sygdom. Mangel paa Popularitet; til den førstnævnte Patients befindende lader Kongen spørge hver Dag, medens Nationen med levende Deeltagelse føler den anden Patients Puls. Vel har Deputeredekammeret med 240 Stemmer imod 156 antaget Adressen, men det sidste Møde var stormende. Den Deputerede Billaut angreb i sin Tale Ministrenes System, der gaaer ud paa, ved voldsomme Foranstaltninger at skræmme Pressen, Juryen og Nationalgaarden, og han anførte Kjendsgierninger, der ikke kunde andet end bringe Kammeret i Harnisk, udtrykkeligen udhævede han, at Ministeriet havde indvirket paa Præfekterne, for at faae Jurylisterne affattede saaledes som Regjeringen ønskede det, ikke saaledes som Retfærdigheden udkrævede det. Trods disse haarde Sigtelser seirede Ministeriet endnu denne Gang og Adressen gik igjennem, dog kun med en forholdsmæssig ringe Majoritet.
Odense Adresse-Contoirs Efterretninger, 1842-02-07
Storbrittannien. J London afleser den ene Fest den anden i Anledning af Kongen af Preussens Ophold, Store Festmaaltider ere givne af Hertugerne af Susser og Wellington; ved det kongelige Taffel har Man brugt, det kostbareste Guldservice, der existerer i Europa, medens paa den anden Side den lærde Verden har hyldet Hs. Majestæt, idet det kongelige Videnskabernes Selskab har udnævnt ham til Æresmedlem. (J en forunderlig Modsætning hertil staaer den Omstændighed, at Politiet Berlin har lagt Beslag paa et Nummer af det engelske Blad "Times, hvori Man vil have fundet en ronisk Artikkel om den preussiske Konges Reise til Engelland.)Man har udfundet en ny Plan, der maaskee snart aldeles vil tilintetgjøre Slavehandelen. Man vil nemliopmuntre Skibmandskabet paa alle Slaveskibe til Oprør og love det, at ethvert Slaveskib, det bringer i engelsk Havn, skal være dets Eiendom.
Odense Adresse-Contoirs Efterretninger, 1842-02-07
Rusland. Privatbreve fra det Jndre af Rusland bekræfte, at Cirkassierne have vundet en betydelig Seiervinding over Russerne; Details gives imidlertid ikke.
Odense Adresse-Contoirs Efterretninger, 1842-02-07
Sverrig. J Aaret 1840 har ved Domstolene Antallet af Gjeldssager været over 113,000 eller, efter den almindelige Beregningsmaade af slige statistiske Data, een Gjeldssag for hvert Antal af 27 Jndvaanere. Malmø Tidning beretter, at ifølge Jndberetning fra Lehnsdyrlæge, Hofvarteermester Lundgren er der udbrudt en epizootisk Sygdom, ved Mund= og Klovesyge blandt Hornqvæget i Onssø Herred, hvilken viser sig meget smitsom og angriber alle Creaturene, hvor den trænger frem. Blandt andet vare alle Creaturene paa Rosenlunds Meieri ved Morarp angrebne af denne Sygdom. - J Nærheden af Upsala har der viist sig en anden Sygdom iblandt Qvæget, nemlig Orm i Lungerne, at hvilken Sygdom meget Qvæg er dødt og neppe har kunnet Volstich Svensigt. obduceres paa Grund af den utaalelige Stank, de døde Creature udbredte.
Odense Adresse-Contoirs Efterretninger, 1842-02-07
Kongen af Sverrig og Norge har bestemt, at der i dette Aar skal indrettes Dampskibsfart to Gange ugentlig imellem Frederiksværn og Gotheborg samt Kjøbenhavn med Dampfartøierne "Christiane og "Prinds Carl-, at Dampfartøiet "Constitutionene skal gaae een Gang ugentlig imellem Christiania og Christiansand; at Kjøbmand Toftes Dampfartøi "Carl Johan skal antages af Postvæsenet til i bemeldte Aar at udføre 2 Toure ugentlig imellem Christiania og Frederiksværn, og at Dampfartøiet "Nordcap- skal ligesom i forrige Aar udføre en Tour hver tredie Uge imellem Christiansand og Trondhjem. Ligesaa skal det være bestemt, at Fragten nedsættes imellem Frederiksværn og Udlandet fra 12 til 10 Spd., paa første Plads, imellem Frederiksværn og Kjøbenhavn, fra 6 til 5 Spd., paa samme Plads, imellem Frederiksværn og Gotheborg, og fra 9 til 7 Spd., paa samme Plads, imellem sidstnævnte Sted og Kjøbenhavn. Derhos skal Fragten for Befordring paa første Plads med Dampfartøierne i Norge være foreslaaet noget modereret for Reiser over 2 Miles Længde, ligesom ogsaa de hidtil af Passagererne erlagte Jndskrivnings- og Veierpenge, samt Opvartningspenge skulle bortfalde.
Odense Adresse-Contoirs Efterretninger, 1842-02-07
Fædrelandet. Offentlige Foranstaltninger. Baade det sidste Nummer af "Corfaren" (for den 28 f. M.) og et Extra nummer af en senere Dato, der begge vare foreløbigen lagte under Beslag af Justitsraad Reiersen, ere nu af Cancelliet, der har stadfæstet Beslagene, beordrede satte under Tiltale, ligesom der ogsaa er anlagt Sag mod Træ skjærer Flinch, der har udført nogle Træsnit i de actionerede Nummere.
Odense Adresse-Contoirs Efterretninger, 1842-02-07
Efterat Stabscapitain v. Harbou af det oldenborgske Jnfanteri-Regiment, paa given Opfordring, havde vedkjendt sig Forfatterskabet til de i No. 625, 26. 46, 48, 50 og 54 af Bladet "Fædrelandet for f. A. indrykkede Artikler, angaaende det Holsteen-Lauenborgske Contingents Udrustning, og han for dette hans udviste Forhold var bleven suspenderet og sat under Tiltale blev Capitainen af en under 11te Novbr. f. A. nedsat Stabskrigsret idømt 6 Maaneders Fæstnings=Arrest i 3die eller strængeste Grad, ved hvilken Dom Hs. Maj. Kongen under 28 f. M. af særdeles Naade har tilladt, at det maa have sit Forblivende, og skal Straffen udholdes i Fæstningen Frederiksort.
Odense Adresse-Contoirs Efterretninger, 1842-02-07
Blandinger. Ogsaa Kjøbenhavns Magistrat har erklæret sig for Hr. Lehmanns Habilitet til at være Borgerrepræsentant, og da nu altsaa den samlede Communalbestyrelse er enig i dette Spørgsmaal, er Sagen dermed afgjort.
Odense Adresse-Contoirs Efterretninger, 1842-02-07
J Onsdags bortkaldtes ved en pludselig og uventet Død i sin endnu kraftfulde Alder Kammerherre Peter Frederik Wulff, Contreadmiral, Generaladjutant for Se etaten og kongelig Jagtcapitain, Com. af D. og D. M. Kammerherre Wulff havde været tilstede i det kongelige Theater og overværet Forestillingen af: "Den første Kjærlighed, befundet sig munter og vel, og levende yttret sin Fornøielse over Phisters comiske Spil. Da han havde forladt Parqvettet og var kommen udenfor, blev han anfalden af et pludselig Jldebefindende og lod sig derfor hente en Vogn, men allerede inden denne havde tilbagelagt den korte Vei til Kammerherrens Hjem, havde han allerede udaandet sit sidste Suk. Fædrelandet har i den Afdøde tabt en mangesidigen dannet, høibjertet Mand, der ogsaa har erhvervet sig et Navn som Søkriger i vor Histories Aarbøger.
Odense Adresse-Contoirs Efterretninger, 1842-02-07
Byfoged Lassens Sag ventes i denne Tid at ville komme for i Høiesteret; han opholder sig fortiden i Kjøbenhavn tilligemed sin i Sagen indviklede Fuldmægtig.
Odense Adresse-Contoirs Efterretninger, 1842-02-07
Vi have erfaret - hedder det i Berl. Tid. -at Politiet har arresteret en Person, som skal have havt en Hovedandeel i de Uordener, der den 20 f. M. forefaldt paa forskillige Steder her i Staden. Det er et ungt Menneske paa omtrent 21 Aar, som forbereder sig til dansk juridisk Examen. Vi haabe om kort Tid at kunne meddele nærmere Efterretning om de væsentligere og charakteristiske Oplysninger, der allerede skulle være fremkomne ved de over ham optagne Forhør."
Odense Adresse-Contoirs Efterretninger, 1842-02-07
Da Ludvig Philip for 2 Aar siden, efter hiin farlige Storm, hvorved han nær havde lidt Skibbrud, slap i Land i Boulogne, benyttede Mairen, som ønskede Kongen til Lykke med hans Redning fra en øiensynlig Dødsfare, Leiligheden til at bede om en Altertavle til en af Byens Kirker. Kongen bevilgede denne Bøn og gav vor Landsmand Lehmann det ærefulde Hverv at udføre dette Arbeide. J denne Tid er han med sit Værk reist herfra til Paris, hvor det vil blive at see ved næste Udstilling. Sujettet angik Christi Hudflettelse og blev vanskeliggjort derved, at den opgivne Størrelse af Maleriet snarere var for indkneben end begunstigende for Fremstillingen. Konstneren har overvundet denne Vanskelighed ved en udmærket, men dristig Genialitet i Compositionen. Christus selv staaer paa en Forhøining, omgivet af sine Bødler, hos hvilke den djævelske Glæde fra den raaeste Brutalitet stiger til den meest ondskabsfulde Grusomhed. Det hemmelighedsfulde Værktøi for denne Misgjerning antydes i en afsides staaende Pharisæers lumske Aasyn. Til Venstre repræsenteres Spotternes Chor ved tvende giftige Phystognomier. (Dagen.)¬
Odense Adresse-Contoirs Efterretninger, 1842-02-07
J Buenos=Ayres's Britisk Packet and Argentine News, af 25 Septbr. 1841, findes kundgjort, at den danske Consul sammesteds, Hr. J. J. Klick, paa Hs. Majestæts Fødselsdag den 18 samme Maaned har skjænket 2000 Rbd. til lige Deling imellem Mandfolk- og Fruentimmerhospitalet dersteds. Af samme Rummers Toldbod liste saaes, at der denne Dag laae 3 danske Skibe i Havnen.
Odense Adresse-Contoirs Efterretninger, 1842-02-07
J Randers A. siges, at "Figaros-Nytaarsfest har forskaffet Hr. Carstensen nyt Krav paa Publikums Erkjendtlighed. Jblandt de, der hver Aften besøgte Festen, var ogsaa den tidligere omtalte Madame Randeau, der dog den 23 f. M., paa Grund af sin massive Opførsel, blev saagodt som trængt ud af Ridehuset og Døren tillukket efter hende, der saaledes uden Udgangsbillet maatte forlade Glædens Tempel. Formodentlig har hun om Aftenen forvundet Græmmelsen ved det Pharaobord, hun, foruden andre Herligheder, selv holder i sit Logis. - Hr. Carstensen skal være tilsinds, til sine Abonnenters Fornøielse at arrangere en Maskerade i Christiansborgs Slots Ridehuus, og dertil benytte samme Decoration som ved de sidste Vaurhaller. Som Paaklædningsværelser skal det være paatænkt at indrette endeel Rum af den tilstødende Stald. "Dannevirkes, kjøbenhavnske Correspondent mener, at Man just ikke kan fortænke Dhrr. Lieutenanter i at de ikke ere meget oplagte til at dandse.
Odense Adresse-Contoirs Efterretninger, 1842-02-07
Hvor rigelig Landets forskjellige Egne i Almindelighed ere forsynede med Læger, sees af Decemberheftet af Bibliothek for Læger. Herefter fandtes 1839 i det nordlige sjellandske Physicat (Kjøbenhavn, Frederiksborg, og Holbek Amter) 48 Læger (i 1827 kun 35); i søndre sjellandske Physicat 38; paa Bornholm 5, i Lollands Falsters Stift 11, i Fyens Stift 44, i Aarhuus Stift 36 deraf 10 i Aarhuus By), i Ribe Stift 25, i Viborg, Physicat 4, i Aalborg Physicat 20, paa Færøerne 1, paa Jsland 10; i Grønland 2, paa St. Croix 16, paa St. Jan 1 og paa St. Thomas 7. Herunder er dog indbefattet, saavel de privat practiserende som de offentlig ansatte Læger. (Kbhpst.)
Odense Adresse-Contoirs Efterretninger, 1842-02-07
Odense. J Løverdags blev den afdøde, unge og elskværdige Kammerherreinde Sehestedt-Juel, fød Baronesse Reeds-Thott til Gaune i Sielland, bøitideligen bisat i Herrested Kirke, hvor Provst Selmer holdt en gribende Sørgetale. Det var i Ordets egentlige Betydning en Sørgefest, ikke blot for den Hedengangnes Huusbond, ikke blot for hans Søn af første Ægteskab, der i hende tabte en Stifmoder, som der kun gives Faa, men det var en sand Sørgefest for alle dem, der paa Raunholdt Gods havde været saa lykkelige at være den fromme og milde Herskerindes Undergivne: det var en Sørgefest, hvortil den fyenske Adel, der saa talrigt havde indfundet sig, var et medfølende Vidne, og som heller aldrig vil glemmes af den simplere Mand, der var tilstede. J Fredags opførte det Huberske Selskab for fuldt Huus og under levende bifald Raupachs-Livets Skole, maaskee et af de skjønneste Stykker, som den nyere tydske Litteratur har at fremvise. Jgaar Aftes gaves til Publikums Forhauselse Ødelanden, maaskee det usleste Fabrikat, som nogensomhelst Litteratur, den pescheræiske og senegambiske indbefattet, kan byde, og som ogsaa - trods alle Skuespillerpersonalets Anstrængelser - erholdt endog den meest fordringsløse Tilskuers Mishag. J det førstnævnte Stykke var især Dhrr. Linker's og Volmers samt Jfr. Hubers Spil fortrinligt; Hr. Pagel, der skal være en udmærket Komiker, har endnu ikke ret havt Leilighed til at vise sig.
Odense Adresse-Contoirs Efterretninger, 1842-02-07
Paa en Klapagt i Fjellebroes Skove indtraf for faa Dage siden den Ulykke, at en Huusmand fra Herringeblev skudt og døde paa Stedet. Han efterlader Kone; det dræbende Skud skal være faldet fra Herregaardens Skyttes Gevær.
Odense Adresse-Contoirs Efterretninger, 1842-02-07
Odense Borgerrepræsentations Forhandlinger. (1841. - Fortsat fra Nr. 21.
Odense Adresse-Contoirs Efterretninger, 1842-02-07
Den 23 April. Sagen angaaende Rosenbækkens Oprensning foretoges paany. Efter den af Politimesteren, Brødrene Brandt og Markcommitteen i Forening anstillede foreløbige Undersøgelse indstilledes til Magistraten, at lade, naar Aarstiden tillader det, Vandet løbe ud af Bækken, som da, under Tilsyn, om muligt, af Veimesteren og en Veibetjent, oprenses og jevnes, hvor det behøves. Udgivterne maatte, i Forbindelse med Brødrene Brandts Tilbud om at deeltage i disse, søges reparterede paa vedkommende Grundeiere. - Reebslager N. Jensens Enke havde ved tvende Skrivelser af 16 og 17 April anholdt om Tilladelse til at anlægge en Reberbane langs med Hegnet for Assistentskirkegaarden i Retningen fra Nord til Syd, fra Hjørnet af Hegnet til Steenten ved Skydevolden. Et Møde bestemtes paa selve Stedet, for at tage de locale Forhold under nærmere Overveielse. - J Anledning af flere Anker over ubillige Priser paa Huusholdningsel, anmodedes Magistraten om, i denne Henseende at foranstalte det Fornødne, overeensstemmende med de tidligere tagne Bestemmelser.
Odense Adresse-Contoirs Efterretninger, 1842-02-07
Den 30 April. Jfølge et Andragende fra det fyenske Dragonregiment om at tvende Værelser i det militaire Sygehuus maatte indrettes og istandsættes saaledes, at en Chirurg kunde anvises Bolig i dem, overdroges det, efter Magistratens Forslag, Bygningscommitteen at lade Værelserne sætte i den forlangte Stand, imod at Communen erholder Godtgjørelsen for den Chirurg, som der indqvarteres. - Paa ny foretoges Reev slager N. Jensens Andragende om Plads til en Reberbane, efterat Repræsentationen havde anstillet de fornødne locale Undersøgelser. Der blev først sat til Afstemning: om der skulde anvises hende Plads af Byen, hvilket besvaredes med 7 bejaende og 7 benægtende Stemmer; men da Formandens var iblandt hine, betragtedes Spørgsmaalet som besvaret med Ja. Man vedtog dernæst eenstemmig, at foreslaae hende anviist (ikke den forlangte Plads, men) Plads paa Markedspladsen langs med Faaborg Landevei, dog saaledes, at det paalægges hende at opføre et Skuur over Hjulet, og at dette stilles i den Ende af Pladsen, hvor Jordvolden skiller denne fra den tilstødende Jndhegning. Det indstilledes derfor til Magistraten, at det overdrages Markcommitteen at anvise hende Pladsen, som overlades hende med halvaarig Opsigelse, imod en aarlig Leie af 5 Rbd., og paa det Vilkaar, at hun paa Markedsdagen ophører med Arbeidet, samt paa disse lader Kam mene borttage. Den 3 Mai, overordentligt Møde. Med Hensyn til Affattelsen af Regulativet indstilledes til Magistraten, at lade et udkast udarbeide af en Committee, bestaaende af tvende Medlemmer af Magistraten og trende af Repræsentationen, De som skulde holde ugentlige Møder indtil Arbeidet er færdigt, hvorpaa det skulde refereres og drøftes særskilt i Magistraten og i Repræsentationen, inden der i Fælledsmoder tages Beslutning om den endelige Jndstilling til Cancelliet. Den 10 Mai. Man vedtog, i Jndstillingen til Magistraten angaaende en Reberbane til Reebslager N. Jensens Enke (den 30 April, at foretage den Modification, at det paalægges hende, istedetfor at opføre et Skuur, da, overeensstemmende med Veianordningen, at anlægge Reberbanen 10 Alen fra Landeveien. - Repræsentationens Betænkning var forlangt over et Andragende fra Cand. pharm. Brummer, om Tilladelse til at anlægge et nyt Brændeviinsbrænderie og Edikebryggerie. Da det er en Kjendsgierning, at i de sildigere Aar mange Brænderier heri Odense have maattet nedlægges, fornemmelig af Mangel paa Afsætning, turde Repræsentationen ikke anbefale Anlægget af et nyt Brænderie i hvilkensomhelst Gaard indenfor Odense Byes Porte, men kun Tilladelse til at drive et Brænderie i en Gaard, hvor Rettigheden allerede haves. Derimod maatte den anbefale Anlægget af et Edikebryggerie. - J Anledning af et Andragende fra Garvermester R. Petersen om at overlades fornøden Plads i Grøn lykken til Opførselsen af en Veirmølle, saafremt han dertil kan erholde Tilladelse, anmodedes han foreløbigen om et Møde med Repræsentationen paa selve Stedet. - Committeen for Offentliggjørelsen af Repræsentationens Forhandlinger refererede Beretningen for Aaret 1839 indtil den 1 August.
Odense Adresse-Contoirs Efterretninger, 1842-02-07
Middelprisen af Fyens Stifts Capitelskjøb paa Afgrøderne af Aarene 1832-1841 bliver: for 1 Td. Rug 3 Rbd. 4 Mk. 15 s. Sølv. 1 Td. Byg 2 - 1 Td. Havre. 1. C. L. Ostenfeld.
Odense Adresse-Contoirs Efterretninger, 1842-02-07
Kjøbenhavns Bors-Cours den 4 Februar 1812. Hamb. 2 M. - k. S. 200 1. 4 pCt. uopsigelige RigsbankOblig. 101 ½ a 105 Rbd. r. S. Spec. 200, Bank-Disconto .... 4 pCt. 4 pCt. norsk Laan ved HambruNorske Spec. Sedl. pr. 100. og Søn af 1828. 101219. S. 4 pCt. nye norske Oblig. af Sp. - a - Rbd. Sedl. 1834. 101 a 101 1/2 i r. S. 4 pCt. Kongel Obligationer. (u. Rente) 100 a 101 R. Sdl. 14 pCt. dito 101 a 101 1/2 i Bco. Nationb. Obl. (af Laan Febr. 3 pCt. eng. Laan 78 1/4 2 – L. S. 1820) 101 a 101 1/2 Rbd. r. S. Bank-Actier 105 2/3 a 106 c. S.
Odense Adresse-Contoirs Efterretninger, 1842-02-07
Kjøbenhavns Torvepriser den 5 Februar 1812. Hvede.. 6 Rd. 186. 28 Rd. 18. Ærter . 5 R. 40 sk. a 7 R. 18 s. Rug 5 Rd. 166. 6 Rd. 216. Flesk, rog. R. 88 s. -2 R. 16 s. Byg, 2rad. 3 Rd. 28 s. - 3 Rd. 61. Dito, grøns 1 R. 61s. - R. 81s. Byg, brad. 2 Rd. 72 s. 3 Rd. 125. Smør, Pd. 1 Mk. 1s. - Mk. 2 s. Havre... 2 Rd. 20 s. -2 Rd. 56. Æg, Snes. 1 Mk. 10 s. - Mk. 12 s. Sjællandsk Smør, Fjerding 11 Rd. 3 Mk. s. a 13 Rd. 1 Mk. 8s.
Odense Adresse-Contoirs Efterretninger, 1842-02-07
AVERTISSEMENTS. Det blev min tunge Lod at bekjendtgjøre for fraværende Slægt og Venner, at min inderlig elskede Kone imorges Kl. 4 endte sine mange og haarde Lidelser ved en blid og rolig Død. Raunholdt den 29 Januar 1832. Sehestedt Juel.
Odense Adresse-Contoirs Efterretninger, 1842-02-07
Til Frænder og Venner bringer jeg det sørgelige Budskab, at min elskede Kone, Ane Marie Secher, ikke mere er her paa Jorden. 31 Aar og 11 Maaneder gammel indgik hun Mandagen den 31 Januar, Kl. 2 om Eftermiddagen, til sin Herres Glæde, efter at hun kort i Forveien var bleven forløst med en rask Dreng. Hvad hun var for mig og mine 3 Børn, hvoraf det ældste kuns er 4 1/2 Aar gl.; og hvad vi i hende have tabt, vide Alle, der kjendte den gudfrygtige og elskelige Qvinde. Tørring Præstegaard den 1 Febr. 1842. C. E. Dreyer.
Odense Adresse-Contoirs Efterretninger, 1842-02-07
Det behagede Gud i Dag Eftermiddag Kl. 4 at bortfalde til et bedre Liv, ved en blid og rolig Død, vor elskede Fader og Svigerfader, Simon Amager, i hans høie Alder af 90 Aar og 10 Maaneder; dette er det Sorgens Budskab vi herved bringer fraværende Slægt og Venner. Ruggaard den 5 Febr. 1842. A. Simonsen, B. Simonsen. fød Evers.
Odense Adresse-Contoirs Efterretninger, 1842-02-07
Det blev min sørgelige Lod herved at underrette fraværende Slægt og Venner om, at det behagede det alvise Forsyn denne Dags Formiddag Kl. 11 ved en blid og rolig Død at bortkalde til et bedre Liv min kjære, uforglemmelige Mand, Kjøbmand Hans Jacob Krøyer, i sit 62de Aar, efter længere Tids Svagelighed og 3 Ugers Sygeleie. Dybt nedbøiet over Tabet af den inderlig trofaste og hengivne Mand, staaer jeg tilbage med 2 Sønner, der med mig savne den kjærligste Fader og Forsørger. 3 forudgangne Børn modtage ham i Evigheden. Fred med dit Støv, Velsignelse om dit Minde, Svendborg den 1 Febr. 18442. M. M. sal. Krøyer, fød Clausen. IIIII. 58422246. T T 12 - S Orla Lehmanns Tale holdt i Høiesteret faaes for 3 Mk. heftet i den Hempelske Boghandling. Orla Lehmanns Forsvarstale holdt for Høiesteret den 19 Januar 1842 faaes for 3 den Miloske Boghandling. Mk. heftet i
Odense Adresse-Contoirs Efterretninger, 1842-02-07
J den Hempelske Boghandling faaes: Eventyr fortalte for Børn, af H. C. Andersen. Første Hefte. Andet Oplag. 24 s. - Georg L. Bauers kortfattede Lærebog i det gamle og nye Testamentes hebraiske Oldsager, oversat efter Dr. Rosenmüllers Udgave af Marzius, Stud. theol. 7 Mk. 8 s. - Den danske Først- og Jagt-Lovgivning ved Bergsøe, 1 Rbd. - Fortegnelse over det Classenske Literatur-Selskabs og det Kongel. chirurgiske Academies forenede Bogsamlinger. 60 s. - Bemærkninger i Anledning af Professor Madvigs latinske Sproglære, af dens Forfatter. 10 s. - Haandbog i Lægevidenskabens Historie af Dr. Frederik Bræmer, 1ste Hefte, 3 Mk. - Poetiske og prosaiske Skrifter, af Dr. Jacob J. Dampe, 13 Mk. - Smaahistorier for Børn, af W. Curtmann. 10 s. - Hegels Forelæsninger over Historiens Philosophie. Efter andet Oplag oversat af Kattrup. 1ste Hefte, 5 Mk. Lærebog i christelig Tro og Levnet for tænkende Christne, af Dr. Philip Marheinere. Oversat efter andet forbedrede Oplag af Mørk Hansen, Cand. theol. 9 Mk. Faaes i den Hempelske Boghandling. Paa Grund af et uforskammet søgnagtigt Rygte, som skal være udspredt i Nyborg, at jeg som Skibsfører af Galeasen, Justine, Hr. Mathou i Odense tilhørende, skulde have betalt i Lodspenge fra Søen til Schields 60 Pd. Sterling, men derimod er kun betalt 13 Schilling og 6 Pens Sterling, saa udlover jeg en passende Douceur for den, som kan skaffe den Skumler frem, som har udspredt dette falske Rygte. Nyborg den 5 Febr. 1812. J. Fr. Andersen.
Odense Adresse-Contoirs Efterretninger, 1842-02-07
Et ungt Menneske, som besidder de fornødne Forkundskaber, kan til anstundende i Mai blive ansat som Discipel i mit Apothek. H. A. C. Ruge.
Odense Adresse-Contoirs Efterretninger, 1842-02-07
Svendborg, Februar 1812. En Karl, der forstaaer saavel at saae godt som at hugge og kan producere godt Skudsmaal, kan faae Plads som Avlskarl paa en Gaard i Egnen af Haderslev. Adressecontoiret anviser.
Odense Adresse-Contoirs Efterretninger, 1842-02-07
En velopdragen rask Dreng, 16 Aar gammel, fra Jylland, ønskes anbragt ved Colonialhandel i Odense. Adressecontoiret anviser.
Odense Adresse-Contoirs Efterretninger, 1842-02-07
Til første Mai kan en duelig, reenlig, sædelig erg skikkelig Meierske, helst af Bondestanden, erholdes Condition paa en lille Herregaard; en god Larn gives; men uden gode Anbefalinger nytter det ikke at melde sig. Billet bedes indlagt paa Adressecontoiret mærket K.
Odense Adresse-Contoirs Efterretninger, 1842-02-07
Et lettenaarigt Pigebarn, tødt og underviist i een af Tydsklands Hovedstæder, ønskes i Løbet af Sommeren i Huset hos en dannet Familie her i Provindsen, hvor hun, foruden en omhyggelig Opdragelse, tillige kunde nyde grundig Underviisning paa Tydsk af en duelig Lærerinde. Herpaa Reflecterende ville behage snarest muligt at indlægge paa Adressecontoiret en Billet, mærket L. F., med Opgivelse af Navn, Stand, Vilkaar, samt øvrige Fornødne.
Odense Adresse-Contoirs Efterretninger, 1842-02-07
En hvid Han=Hønsehund med mørkebrune Ører er for en 8 Dags Tid siden bleven optaget af Boelsmand Hans Pedersen i Lumboe, Nørre Lyndelse Sogn, hvor samme af Eieren kan afhentes, imod dette Avertissements Betaling.
Odense Adresse-Contoirs Efterretninger, 1842-02-07
Af Umyndiges Midler under Baronet Lehns Overformynderie kan strax erholdes et Laan af 187 Rbd. 81 s. Sedler, og Tegn, imod anordningsmæssig Sikkerhed. Lehns Birkecontoir den 5 Febr. 1812. J. W. Tornøe.
Odense Adresse-Contoirs Efterretninger, 1842-02-07
Af Svendborg Amtsfattigkasses Beholdning kan, imod anordningsmæssig Sikkerhed, strax erholdes 300 Rbd. rede Sølv og 300 Rbd. Sedler til Laans, naar de, som maatte attraae samme, desangaaende henvende sig til Undertegnede. Holstein. Nyborg Amtstue den 2 Febr. 1812.
Odense Adresse-Contoirs Efterretninger, 1842-02-07
J forestaaende 11 Juni Termin d. A. kan 12 Rbd. 87 1/2 s. r. S. og 2022 Rbd. 66 2/3 s. S. og T. af Salling Herreds Overformynderies Midler erholdes til Laans mod lovbefalet, Sikkerhed. Salling Herredscontoir, Faaborg den 1 Febr. 1812. Wiborg.